Alegzandra/wili-2018-roplus huggingface dataset:
Jean-François Millet, naixito de Gréville-Hague (A Manga, Normandía, Reino de Francia) o 4 d'octubre de 1814 y muerto en Barbizon (Sena y Marne, Isla de Francia) o 20 de chinero de 1875, estió un pintor francés, uno d'os establidors d'a dita escuela de Barbizon, muit conoixito por as suyas scenas campestres y campesinas. A suya obra tien influencias d'os pintors Théophile Langlois de Chèvreville y Paul Delaroche.

Encara que o metal fue emplegato por os pueblos precolombinos, a primera referencia europea sobre o platín apareixe en 1557 en os escritos de l'humanista italián Chulio César Escalíchero (1484-1558) como una descripción d'un metal misterioso que se troba en menas de Centroamerica, entre ol Darién (Panamá) y México:

Beniflà ye un municipio de la provincia de Valencia, situato en la comarca de la Safor. La suya población ye de 375 habitants (2007), en una superficie de 0.6 km² con una densidat de población de 625 hab/km².

Ilesia de Santa Chuliana de Lafuente, una ilesia de zaguerías d'o sieglo XII u primerías d'o sieglo XIII en estilo romanico. Ye protechita legalment con a suya declaración como Bien d'Intrés Cultural.

Coreses ye un municipio d'a provincia de Zamora, en a comunidat autonoma de Castiella y Leyón. A suya población ye de 1.156 habitants, en una superficie de 43,16 km² y una densidat de población de 26,78 hab/km².

Como conseqüencia d'as suyas actividatz, en chinero de 1922 as autoridatz condenoron a Hitler a tres meses de garchola, por "desórdens de l'orden publico", que cumplió en una garchola de Múnich, y l'alvertioron de que podría estar forachitato de Bavera (en no tener a nacionalidat alemanya sino austriaca).

O grupo d'o platín ye un grupo de seis elementos metalicos con propiedatz fisicas y quimicas parellanas. Son totz metals de transición y ocupan un aria rectangular en a tabla periodica. Istos elementos son totz metals de transición, situatos en o bloque d (grupos 8, 9 y 10, os periodos de 5 y 6). Son os elementos que ocupan os grupos d'a tabla periodica (columnas) 8, 9 y 10, fueras d'os elementos cabeceras d'o grupo, ye decir, nomas os d'os periodos d'a tabla periodica 5 y 6.

Os casos de "fusta" y "parchero" son indicativos de que a sustitución en o luengache escrito no quereba dicir desaparición en a fabla viva. Muitas d'estas parabras pasarán a fer parte d'o lexico aragonés residual que caracteriza o castellán d'Aragón y que desapareixe con rapideza dende a segunda metat d'o sieglo XX.

A construcción d'o recinto de l'Expo 2008 a lo Meandro de Raniellas ye estata qüestionata dende diferents colectivos socials que han ensistito en a contradicción d'as obras y d'a ubicación d'o evento con o lema d'a propia exposición referito a la sostenibilidat.

Serra de Portaceli (Serra en catalán y castellán y oficialment) ye un municipio de la provincia de Valencia, situato en la comarca de lo Campo de Turia. Fa parte de lo partito chudicial de Liria.

Os cantadors de hotas navarros más famosos dica hue son Raimundo Lanas, naixito de Moriello Freito (1908-1939) y dito popularment "El ruiseñor navarro", Jesus Molviedro (1919-) naixito de Viana y Juan Zabalegi "Juan Navarro" naixito de Tafalla.
A cocina d'Escocia comparte muitos platos con a cocina anglesa pero tien unos atributos distintivos así como recetas propias, gracias, belunas d'ellas, a las influencias antiguas estrancheras en comparación con as cocinas locals. Os platos consideratos tradicionals han estato, a vegatas, trayitos antiguament por atros pueblos.

Maqueda ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de 560 habitants (2007), en una superficie de 78 km² y una densidat de población de 7,17 hab/km².

Urduliz (Urduliz en basco y oficialment, Urdúliz en castellán) ye un municipio d'o País Basco, provincia de Vizcaya y comarca d'o Gran Bilbau.

A localida de Sant Pere de Ribes se troba situata a 44 metros d'altaria sobre o ran d'a mar, a una distancia de 39 km d'a ciudat de Barcelona, a capital d'a suya provincia y de Catalunya.

Orane (Orane en sardo; Orani, en italián y oficialment) ye una comuna sarda en a provincia italiana de Nùgoro y rechión de Cerdenya, que feba parte de l'antigo reino de Cerdenya.

Dimpués d'a invasión musulmana, quan encara feba poco tiempo d'o naiximiento d'o Reino d'Aragón, plegoron noticias de que s'heban trobato as suyas restas mortals en o Pireneu. Se supuso, allora, que o bispe i heba estato exellato. Atras versions tamién dicen que morió exellato en Anet (Eure y Loir). En 1050, lo que se creyeba que yera o suyo cuerpo venerable lo levoron ta a seu bispal de Roda d'Isabana, por ixas envueltas cabecera eclesial d'Aragón.

Feba part de la bailía de Cervera. Estió senyoría de la Orden de lo Hespital dende 1233 dica l'anyo 1319, y dimpués senyoría de la Orden de Montesa dica lo sieglo XIX. En 1540 lo gran mayestre de la orden de Montesa li atorgó lo tetulo de "villa".

A capiella gotica de Sant Veturián, ye una d'as millors obras d'o gotico florito d'Aragón. Feita en o sieglo XV, prene o nombre de Sant Veturián porque un d'os cinco abades que son entarratos astí, Juan de Marqués, vivió en o monesterio de Sant Veturián. Como diz en una inscripción en a capiella, estió prencipiata o 22 de chulio de 1426 y rematata o 5 de noviembre de 1433, quan yera abad Juan de Marqués, nombrato por o papa Benedet XIII.

Ye situato en o Plano de Plasencia, prolongación d'a ribera de l'Ebro por a cuenca d'o río Xalón, a 336 metros d'altaria sobre o ran d'a mar y a una distancia de 42 km de Zaragoza, a capital d'a suya provincia y d'Aragón.

Os arquitectos facioron que l'efecto visual que produciba o Partenón no deixase veyer a deformación que se fa en estar baixo grans molimentos: con bellas alteracions adequatas (columnas no equidistants, una mica arqueyatas enta o centro, frontón arqueyato y estilobato una mica convexo) en a suya construcción logroron un efecto visual perfecto.

a Torre de l'Augua, gratacielos de 76 metros d'altaria, disenyato per Enrique de Teresa, que permete de canalizar l'augua d'o recinto de l'Expo en creyar un circuito trancato en o qual se pueden fer actividatz variatas;
A localidat d'Adrada de Haza ye situata a 908 metros d'altaria sobre o ran d'a mar, a una distancia de 8 km d'Aranda de Duero, a capital d'a suya comarca y partito chudicial, y a 88 km de Burgos, a capital d'a suya provincia.

A capital d'o cantón ye a localidat de Pèira Horada, y en fan parte 13 comunas. L'actual Consellera cheneral d'o departamento ye Isabelle Cailleton.

Villalón de Campos ye un municipio d'a provincia de Valladolit, en a comunidat autonoma de Castiella y Leyón, Espanya. A suya población ye de 1.971 habitants (2007), en una superficie de 69,93 km² y una densidat de población de 28,18 hab/km².

O miembro més destacato d'a familia brahmica ye o devanagari, usato ta escribir o sanscrito y altros idiomas indios y nepalís. Un altro ye o sistema dito nagari oriental, usato ta escribir idiomas como lo bengalí u l'asamés. Altros sistemas importants son l'oriya y ogurmukhi.

Aqueras montanyas (en occitán Aqueras montanhas, Aquelas montanhas, Aquelei montanhas) ye a versión tradicional de Se canta en l'Alto Aragón y o Biarn. Ye lechendariament atribuita a Gastón Fébus (encara que ye poco probable). Se considera como l'himno d'o Biarn (igual que atras versions de Se canta son consideratas l'himno nacional d'Occitania).

Estió una villa construyita debant d'a suya fabrica "La Nueva Harinera" entre 1918-1921, por o industrial farinero Juan Solans, y disenyata por l'arquitecto zaragozano Miguel Ángel Navarro.

Campdevànol ye un municipio catalán situato en a provincia de Chirona y en a comarca de lo Ripollés. La suya población ye de 3.501 habitants (2008) en una superficie de 32,6 km², con una densidat de población de 107,39 hab/km².

Partecipó en os Chuegos Olimpicos celebratos en Atenas en 1896 a on aconsiguió d'os medallas d'oro en atletismo y una de bronze en tenis, tamién partecipó en a maratón d'istos chuegos en a que plegó ta o primer puesto dica amán de l'arribada a Atenas y a on albandonó a cursa.

Tamién se situgan en o mesmo cul as siguients tucas: Foya de Gamueta (2.308 m), Foya de Gamueta Sud (2.296 m), Gorreta d'os Gabachos Norte (2.270 m), Gorreta d'os Gavachos (2.272 m, tuca que a vegatas tanto ansotanos como roncaleses entivocan con o Chinebral de Gamueta por estar prou amanatas l'una de l'atra), Mallo Gorreta (2.266 m), Anzotiello (2.214 m) y Mallo Paco Gamueta (1.994 m).

Os Utah Jazz ye un club de baloncesto estatounitense d'a ciudat de Salt Lake City, fundato en l'anyo 1974. Chuga en a NBA, a maxima competición de baloncesto d'os Estatos Unitos y o pabillón a on chuga como local ye o EnergySolutions Arena.

Castelserás (Castellseràs en catalán) ye una localidat d'a provincia de Teruel, situata en a comarca d'o Baixo Aragón. A suya población ye de 818 habitants (2004), en una superficie de 31,16 km² con una densidat de 26,25 hab./km²
Os prencipals partius andalucistas actuals son o Partido Andalucista (PA) y o Partido Socialista de Andalucía (PSA), encara que tamién bi ha en o movimiento atros grupos y partitos, como Colectivo de Unidad de los Trabajadores - Bloque Andaluz de Izquierdas (CUT-BAI), Nación Andaluza (NA) u Asamblea Nacional de Andalucía (ANA). Antiparte, o Sindicato de Obreros del Campo (SOC) tamién se define como andalucista.

Aldehuela del Codonal ye un municipio d'a comunidat autonoma de Castiella y Leyón, Espanya. Fa parte d'a provincia de Segovia, d'a comarca d'a Campiña segoviana y d'o partito chudicial de Segovia.

Un d'os oficios más enradigaus en os lugars y villas que i hai en a ribera d'a Cinca heba estau siempre o de navatero. Por a naturaleza d'aquella profesión, en l'actualidat desapareixida, L'Entremont yera o paso de más periglo por a on que pasaban as navatas de camín t'a Tierra Plana en a exportación d'a madera, pus o río bateba muit fuerte y per estar tan pretas as penyas d'una man y de l'altra, o cabal d'es mayencos i fa augmentar a corrient lo que implicaba un augmento d'a velocidat de naviego ta las navatas y lo conseqüent periglo de vulcar-las y d'afogar-se.

O toponimo se puet explicar por o navarro-aragonés camp y "robín", como "campo royenco", con l'apocope d'a o final en "campo" mes común en o luengache medieval y que en Aragón ha dato toponimos como "Canfranc", "Candasnos" y "Candarenas".

Neus Asensi (nombre artistico de Maria Neus Asensio Liñán), naixita de Barcelona (Barcelonés) o 4 d'agosto de 1965, ye una actriz catalana, activa en o cine espanyol dende meyatos d'os anyos 1980 y con quantos premios recibitos mientres a suya carrera cinematografica; tamién ha treballato en bellas series de televisión.

Antonio Martínez Ruiz, (Zaragoza, 1945). Lexicografo y estudioso de l'aragonés. Estió uno d'os fundadors d'o Consello d'a Fabla Aragonesa en 1976 y coautor de El aragonés: identidad y problemática de una lengua (1977). Ta zaguerías d'os anyos 1970 realizó cursos d'aragonés y o programa «Fabla popular» en Radio Popular de Zaragoza, con Chorche Cortés, con qui paró ta o curso d'aragonés de 1975-1976, en tiche ciclostilato, uns Apuntes para un diccionario aragonés (1975) e con qui ye autor de asabelos d'articlos como:

Morille ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 258 habitants (2007), en una superficie de 22,94 km² y una densidat de población de 11,24 hab/km².

O platín d'orichen natural y as aleyacions ricas en platín fuoron conoixitas por habitants de la América precolombina dende fa muito tiempo.

D'alcuerdo con o dito en l'articlo 3 d'o Estatuto d'Autonomía d'Aragón, a Bandera d'Aragón ye a tradicional d'as quatre barras royas horizontals sobre fundo amariello. A Lei d'Uso d'a Bandera y o Escudo d'Aragón regula o suyo emplego
En prencipiar a Primera Guerra Mundial, Hitler se trobaba encara en Múnich. S'ha descubierto mesmo una fotografía en a que apareix, quan encara yera un desconoixito, en a multitut que celebra o prencipio d'a guerra. Con as suyas ideyas nacionalistas y panchermanistas, prenió a decisión d'alistar-se como voluntario ta luitar en a guerra, encara que no lo fació en un Exercito austro-hongaro que no li cuacaba, sino en o Exercito alemán, alistando-se en o 16º Rechimiento d'Infantería de Bavera, un rechimiento no de primera linia, sino de reserva. En plegar a o Frent Occidental fació parte d'a batalla d'Ypres en 1914, y teneba l'aprecio d'os suyos chefes, encara que consideraban que no teneba qualidatz ta mandar tropas como suboficial y li refusoron o suyo ascenso. Fació fainas d'estafeta, y partecipó en a guerra de trincheras dica setiembre de 1916, quan o suyo Rechimiento partecipó en a batalla d'o Somme.

Vidiadhar Surajprasad Naipaul u Vidiadhar S. Naipaul u V. S. Naipaul, naixito de Chaguanas (Trinidad y Tobago) o 17 d'agosto de 1932, ye un escritor britanico d'orichen trinitense, que escribe en luenga anglesa, y que recibió por a suya obra o Premio Nobel de Literatura en 2001.

Villiers-sur-Orge ye una comuna situata en o departamento francés d'Essonne, o districto de Palaiseau, o cantón de Longjumeau y a rechión d'a Isla de Francia.

San Esteban del Molar ye un municipio d'a provincia de Zamora, en a comunidat autonoma de Castiella y Leyón. A suya población ye de 151 habitants, en una superficie de 24,99 km² y una densidat de población de 6,04 hab/km².

11 de febrero - muere en París o director cinematografico, escritor, guionista, productor cinematografico y novelista francés Roger Vadim (n.1928).

O Sacro Imperio naixió d'a Francia Oriental d'as tres en as qualas se trestalló lo Imperio Carolinchio en 843 (Tratato de Berdún). En Francia Oriental a dinastía carolinchia s'extinguió en l'anyo 911 y ye esleito rei o duque de Saxonia, Henrique o paixarero. En l'anyo 925 adquiere Lotarinchia. Henrique o paixarero ye succedito por o suyo fillo Otón I en l'anyo 936. Otón I adquiere o Reino d'Italia en l'anyo 951. O Sacro Imperio Román-Chermanico naixe oficialment quan en 962 Otón I de Saxonia recibió a corona imperial en Roma por la suya aduya contra Berengario II d'Ivrea. O 13 de febrero Otón I reconoixeba bellas concesions a lo pontificato, pero establiba que os papas no podesen estar consagratos sin churar enantes fidelidat a lo emperador.

Manimenos, por a interrupción d'o corso natural d'o río Cinca con os entibos (especialment el d'alto, que ye l'entibo de Mediano), o transporte de maderas con as navatas s'ha feito inviable de L'Aínsa t'abaixo. En relación con isto, o grupo sobrarbenco La Ronda de Boltaña incluyón uns versos en referencia a lo congosto en una d'as pocas cancions melanconiosas que han expublicau, «Primero de Noviembre», en o disco «País de anochecida» de 2001:

Laca. Amprada por lo latín medieval a l'arabe clasico, que la prenió de lo persa. En persa esta palabra ye d'orichen pracrito y remite a una palabra sanscrita.
John Napier, 8º Laird de Merchiston (u Merchistoun), naixito en o castiello de Merchiston (Edimburgo, Escocia) en 1550 y muerto en o castiello de Merchiston o 4 d'abril de 1617, estió un teologo, matematico, fisico, astrologo y astronomo escocés. O suyo nombre afrancesato ye Neper.

En 1940 a cofadría se convierte en filial d'a Sangre de Cristo, como muitas atras en Zaragoza. Tamién ye en iste anyo quan se fa por primera vegata a procesión en Miércols Santo y dos anyos dimpués, en 1942, se fa a primera procesión de Lunes Santo. En 1943 a seu torna a cambear ta l'actual en Sant Miguel d'os Navarros. A sección de tambors se creya en 1955.

O termin municipal de Lamasón muga a o norte con Herrerías y con a comunidat autonoma d'Asturias; a l'este con Rionansa; a o sud con Cabezón de Liébana; y a l'ueste con Peñarrubia y Cillorigo de Liébana.

O ibón de Sabocos ye un laco aragonés d'orichen glacial situato en a val pirenenca de Sabocos, en Pandicosa, en a comarca d'Alto Galligo y provincia de Uesca.

Peñausende ye un municipio d'a provincia de Zamora, en a comunidat autonoma de Castiella y Leyón. A suya población ye de 489 habitants, en una superficie de 95,02 km² y una densidat de población de 5,15 hab/km².

A luita por o dominium mundi continó baixo os Hohenstaufen, sobretot dende Frederico I Barbarroya y se sumó a ixa luita o elemento comunal, con a participación d'a Liga de Lombardía, que quereba aproveitar pa os suyos fins esta luita. Frederico II consiguió o trono de Secilia y prebó de fer més fuerte o imperio baixando-ie o suyo centro politico, pero topetó de nuevo con l'aristocracia pontificia.

A localidat de Aldehuela del Codonal se troba situata a 862 metros d'altaria dencima d'o ran d'a mar, a una distancia de 46 km d'a ciudat de Segovia, a capital d'a suya provincia.

Os pavillons internacionals s'adestinarán a uficinas a fin de creyar o parque empresarial més gran de Zaragoza. En a suya remodelación s'ha embrecato lo estudio madrilenyo Lamela. O nuevo recinto contará igualment con establimientos ta l'ocio y a restauración.

A suya principal caracteristica anatomica, a más envistable y a que les ha dau as suyas diferents denominacions populars, ye a mida d'os canins superiors. Istos dients son más desenvolicaus en os adultos que en a resta de felidos conoixius, y en quasi todas as especies yeran tan grans que debeban amaneixer por difuera d'os labios de l'animal en vida. En paralelo a ixes dients, os macairodontins sufrión una modificación de l'articulación temporo-mandibular que les permitiba ubrir a boca en un anglo superior a la resta de felidos, probablement con a sola razón que de liberar totalment a mandibula inferior d'os canins superiors tan granizos, pa poder mosigar.

Castilhon de Sent Martòri (Castilhon de Sent Martòri en occitán, Castillon-de-Saint-Martory en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Sent Martòri y rechión de Meyodía-Pireneus.
D'estilo barroco, en a suya portalada apareixen Sant Chuan Baptista (Patrón d'a comunidat de monches), a la cucha Sant Indalecio (por o plan a on ye o monesterio) y a la dreita Sant Benedet (qui establió a orden relichiosa d'os Beneditins).

Yélamos de Abajo ye un municipio d'a provincia de Guadalachara, en a comunidat autonoma de Castiella-La Mancha, Espanya. A suya población ye de 84 habitants (2004), en una superficie de 12,37 km² y una densidat de población de 6,79 hab/km².

Castañares de Rioja ye situato a una distancia de 52 km de Logronyo, a capital d'A Riocha, y a 8 km de Santo Domingo de la Calzada, a capital d'a suya redolada.

Carlos Laliena Corbera interpreta este toponimo a partir de l'antroponimo gallego Fruilla y se sabe que bi heba un presonache dito asinas a lo servicio de Pero I d'Aragón. Atra interpretación ye a partir d'o latín FRAGUA, que da en aragonés farga, y que iría acompanyada d'un diminutivo.

Siddhārtha Gautama (en sanscrito सिद्धार्थ गौतम, en pali Siddattha Gotama) (566 aC - †486 aC) estió un líder relichioso nepalí conoixito en o luengache coloquial como Buda. Vivió en una epoca de cambeo cultural en a que s'atacaba a los procedimientos relichiosos tradicionals d'a India. Estió un d'os reformadors que dio un cambeo en l'ambito relichioso que remató convertindo-se en una nueva dotrina que s'estendilló más allá d'as mugas d'a India y se transformó en una d'as mas grans relichions de totz os tiempos, o Budismo.

O galés ye una luenga celta d'a branca galobritonica, ye a supervivenzia d'o idioma d'os antigos habitants d'a Britania de tiempos d'os romans y bi ha lexico latín. As luengas actuals més pareixitas a lo galés son o cornico y o bretón.

O Partenón sustituyó a un templo anterior que yera en o mesmo puesto, que ye conoixito como o Pre-Partenón u Hecatompedón, construito antis d'as Guerras Medicas, y que fue destruito por os persas.

A nível internacional Flack tamién estió ganador de bells cursas en campionats colonials britanicos y a nível local Flack estió un reconoixito corredor que ganó bells cursas y campionatos d'Australia, estió campión d'australia de 1.500 metros lisos en 1893 y 1894.

Giovanni Battista Viotti (a vegatas amanixe como Giovanni Viotti), naixito de Fontanetto Po (Reino de Cerdenya-Piemont, hue provincia de Vercelli, Italia) o 12 de mayo de 1755 y muerto en Londres (Reino Unito) o 3 de marzo de 1824, estió un compositor y musico (vriolinista) italián de musica clasica, que fació a suya formación con Gaetano Pugnani en Turín.

O risgo sería a probabilidat de que produga un escayeiximiento concreto que provoque danyos u perdugas. Conceptos relacionatos con o risgo son "catastrofe", "desastre" y "calamidat". Se considera catastrofe quan os efectos dimpués d'o escayeiximiento se notan prou, desastre quan a sociedat a la que ha afectato escayeiximiento precisa d'aduyas externas y calamidat si o desastre dura.

En os documentos d'os tiempos de Ferrando II se feba servir siempre fusta fusta, pero dimpués, en 1586, se vei un texto on fusta alterna con madera:
O francés fue parlau mientres muitos anyos en as cortes imperials de Viena y reyal de Múnich, deixando asinas a-saber-los ampres en o idioma baverán.

Historicament, en o río Amariello bi ha habito importants inundacions y o suyos desbordamientos estan entre os mas mortals conoixitos d'a historia. Como as de 1887 que van provocar entre 900.000 y 2.000.000 de muertos u as inundacions de China de 1931, con un numero de victimas de entre 1.000.000 i 4.000.000.

O pai Dominique Pire (Georges Charles Clément Ghislain Pire), naixito de Dinant (Valonia) o 10 de febrero de 1910 y muerto en Leuven (Flandres) o 30 de chinero de 1969, estió un sacerdot belga d'a Orden d'os Predicadors (dominicos), que recibió o Premio Nobel d'a Paz en 1958, por a suya labor en favor d'os refuchiatos d'a Segunda Guerra Mundial.

Teneban en común una cultura material conoixita como cultura iberica, con una organización en ciudatz-estato y o uso oficial d'a lengua iberica escrita en alfabeto iberico

En 1848-1848, mientres a Segunda Guerra Carlista, Cabañero tornó a aduyar a os liberals contra os carlistas en as comarcas terolanas d'o Mayestrato y d'o Baixo Aragón.

Borg de Sant Bernat (Borg de Sant Bernat en occitán, Bourg-Saint-Bernard en francés y oficialment) ye una comuna occitana en o departamento francés d'Alta Garona, districto de Tolosa, cantón de Lantar y rechión de Meyodía-Pireneus.

A l'hora d'analisar un risgo s'han de tener en cuenta tres factors: "peligrosidat", "exposición" y "vulnerabilidat". A vegatas a causa d'una catastrofe u desastre no ye o escayeiximiento mesmo, puet estar a exposición de muita chent en un puesto con risgo que se produga o escayeiximiento, u una mancanza de medios adequatos pa encarar ixe escayeiximiento.

Manimenos en o sieglo XII prencipio a decadencia d'o monesterio que s'acentugó encara más en o sieglo XIV. Heban rematato as donacions por parti d'a nobleza y d'os reis y o monesterio ya no yera panteyón reyal. Antimás bi habió dos incendios importants en o Monesterio Viello, o primero en 1494 y unatro en 1675. Dimpués d'iste zaguer incendio se construyó en o cobalto o Monesterio Nuevo ta on se tresladó a comunidat de monches, albandonando d'ista traza o Monesterio Viello.

Antis d'a plegada d'os europeus, as luengas aborichens d'Australia yeran nomás luengas charratas y no teneban una escritura. L'alfabeto latino d'os colonizadors estió emplegato ta la transcripción d'as luengas aborichens australianas, pero os detalles de cómo os sonius yeran representatos vareoron en o tiempo y d'un escritor a atro, creyando diversas formas de cómo prenunciar una mesma parola.

L'actor Juan Echanove recibió en 1993 en a 8a edición d'os Premios Goya un Premio Goya a o Millor Actor por a suya interpretación de Francisco Franco en a cinta Madregilda, dirichita por Francisco Regueiro.

Alicant (Alicante en castellán; Alacant en valencián) ye una ciudat valenciana, capital d'a Provincia d'Alicant y d'a comarca de l'Alicantín.

A influencia d'a epopeya de Gilgameix se veye en ciertas narracions de l'Antigo Testamento, en a Odisea d'Homero, asinas como en os treballos d'Heracles y en gran parti d'a literatura india.
Bells escritors con más conoiximientos linguisticos, a vegadas tamién emplegaban simbolos como ŋ u ġ ta /ŋ/, ñ ta /ɲ/, macrons (¯) u circumflexos (^) ta las vocals largas, breus (˘) ta las vocals curtas.

Ana Cristina Vicén Pérez, naixita d'Ansó (Chacetania) en 1960, ye una escritora aragonesa. Fablant patrimonial d'aragonés ansotáno, diplomata en Machisterio y Filolochía Aragonesa por a Universidat de Zaragoza y secretaria cheneral d'o Consello d'a Fabla Aragonesa.

En l'anyo 441-453 Atila se desfizo d'o suyo chirmán rival Bleda y esdevenió caudiello unico. Atila esdevenió a mayor amenaza pa o Imperio Román, y muitos pueblos barbaros reconoixioron a suya autoridat. En a capital d'o Imperio hunno d'Atila bi heba consellers griegos como Onegesies y romans como Orestes. O Imperio Román d'Orient pagó a los hunnos pa que no los atacasen, y Atila endrezó os ataques ta lo Imperio Román d'Occident. En l'anyo 451 Atila fue derrotato en a batalla d'os Campos Catalaunicos, amán de Troyes y se retiró t'a val d'o Po. A derrota en os Campos Catalaunicos animó a bells vasallos a rebelar-sen, como ye o caso d'os ostrogodos de Teodomir.

Con a Desamortización de Mendizabal s'albandono o monesterio en 1835, dentrando asinas en un estato de ruina. Ya en o sieglo XIX se facioron obras de reconstrucción y agora bi ha dos centros d'interpretación, un d'o Reino d'Aragón y unatro d'o propio monesterio y d'atra man tamién bi ha una hospedería.

Hue se fa servir como simbolo mas que mas d'a esfensa d'o independentismo, encara que organizacions no explicitament independentistas como o Bloque Nacionalista Galego (BNG) tamién la emplegan. Totz os partius nacionalistas gallegos de cuchas utilizan ista bandera. Ye emplegada en as manifestacions populares de forma reivindicativa. Tamién se fa servir en as movilizacions d'os sendicatos CIG y CUT.

A unión de dos d'istos elementos, o MC (Master of Ceremony, en aragonés "Mayestro de ceremonias", prenunciato /em.'si/ u /'em.si/) y o DJ (Disc Jockey, prenunciato en aragonés /di.'ʝei/ u /'di.ʝei/), conforman o estilo musical d'o hip hop: o rap. O rap, consiste en cantar u parlar parolas rimatas acompanyatas d'un ritmo repetitivo y sincopato. O estilo musical que acompanya a lo MC ye una evolución d'o funk y o breakbeat, que tamién puet estar instrumental. A musica hip hop se caracteriza por a suya ritmica y/u bailabilidat.

1883 - naixencia en Dovia di Predappio (provincia de Forlì-Cesena, Emilia-Romanya) d'o politico, periodista y escritor italián Benito Mussolini, establidor d'o faixismo (†1945).

22 de setiembre - muere en Atsugi (prefectura de Kanagawa) o melitar y piloto chaponés Saburo Sakai, as en a Segunda Guerra Mundial (n.1916).

En o sieglo XVIII, replecaba la mayor parti d'as actuals Alemanya, Republica Checa, Austria, Liechtenstein, Eslovenia, Belchica y Luxemburgo, asinas como grans arias de l'actual Polonia y una parti d'os Países Baixos. Anteriorment, n'heban formato parti a totalidat d'os Países Baixos y Suiza, asinas como bellas zonas de Francia y Italia.
Todas as especies de macairodontins conoixidas yeran felidos de mida gran, semellants a qualques especies de panterins modernos. Teneban a coda más curta que en a mayoría de felidos actuals, y as patas zagueras más curtas que as devanteras, por o que se crei que debeban haber sacrificau bella cosa d'achilidat y velocidat en favor d'una mayor fuerza, en comparanza con os atros grupos de felidos consideraus.

O districto de Lisieux (en francés arrondissement de Lisieux) ye un districto d'o departamento francés de Calvados y rechión de Baixa Normandía.

As luengas galo-italicas, que incluyen o piemontés, o ligur, o lombard, o emiliano-romanyol, o galo-italico de Secilia y o galo-italico de Basilicata. As luengas galo-italicas pueden clasificar-se como galo-romances u entre os dialectos norditalians.

Ista ye a lista d'os menistros de l'Interior d'Espanya, en qualsiquiera d'as suyas denominacions historicas (menistro de l'Interior, menistro d'a Gubernación, etc.) dende a suya creyación en 1820 dica l'actualidat.

1451 - naixencia en Madrigal de las Altas Torres (Reino de Castiella, hue provincia d'Avila, Castiella y Leyón) d'a reina Isabel I de Castiella, reina consort d'Aragón por o suyo matrimonio con Ferrando II d'Aragón (†1504).

A gara Circo Massimo (en italián, stazione dei Circo Massimo) ye una gara d'a linia B d'o Metro de Roma, debantada o 10 de febrero de 1955. Se troba en a confluyencia d'a via d'o Circo Massimo y o viale Aventino chunto a bells edificios importants como o Circo Maximo y a seu d'a FAO, inicialment seu d'o Ministero delle Colonie (en aragonés, Menisterio d'as Colonias). A suya surtida ye trobata debant d'a seu d'a FAO.

Atra calendata important en a historia d'o monesterio ye o 22 de marzo de 1071, quan se fació a primera celebración con o rito liturchico román de tota a Peninsula Iberica, sustituindo a l'antigo rito hispano-visigotico que se feba servir denantes.

A gran parti d'as scenas fuón presas en a Karl-Marx-Allee en a ciudat alemana de Berlín y arredol d'as Plattenbauten (edificios semilars a los bloques impersonals construitos en Aragón mientres o franquismo) amán de l'Alexanderplatz.

A suya fegura ye considerata por a historiografía de forma muit negativa, asociata a los Crimens contra la Humanidat que se cometioron mientres o suyo gubierno, incluyindo-ie os campos d'exterminio y a shoah contra los chodigos, sin oblidar as mortaleras de cevils en totz os países ocupatos y a destrucción d'Europa. Antiparte, encara que una d'as suyas finalidatz yera la d'eixamplar os dominios alemans, en rematar a guerra Alemanya perdió quantos territorios alemans a l'este, en favor de Polonia y de l'Unión Sovietica, incluyindo-ie Prusia, o nuclio historico d'o militarismo alemán.

Encara que as matematicas no estioron a suya actividat prencipal, ye o campo por o que ye más conoixito. Establió formulas de trigonometría esferica, y estió o creyador d'o sistema britanico ta marcar os millars con un punto y no pas con una coma, como se fa a sobén en atros países. Tamién definió o logaritmo d'un cosén.
La Codonyera ye un municipio de la provincia de Teruel, situato en la comarca de lo Baixo Aragón. La suya población ye de 337 habitants (2004), en una superficie de 21 km².

O micenico ye a forma conoixita más antigua d'a branca helenica de luengas indoeuropeas, charrata en Grecia continental y en Creta en os sieglos XVI a o XI a.C., enantes d'a invasión doria. Se conserva en dos inscripcions en Lineal B, una escritura propia de Creta en o sieglo XIV a.C. A mayor parte d'os eixemplos d'ista escritura son en tablas trobatas en Cnossos y en Pilos. A luenga recibe o nombre de Micenas, o primer palacio que se excavó.

- construcción d'o monesterio de Lorsch, un important centro cultural en l'Alemanya medieval, declarato Patrimonio d'a Humanidat por a UNESCO en 1991.

Ye una d'as cofadrías mas antigas d'a ciudat de Zaragoza. S'establió en 1759, en tiempos de l'arcebispe Francisco Ignacio de Año y Busto, como muitas atras cofadrías que tamién s'establioron en istas calendatas en Espanya adedicatas a o Nazareno. A razón estió que o reit de Marruecos Muley Ismayel heba preso a ciudat de La Mamora (conoixita por ixas envueltas por os espanyols como San Miguel de Ultramar) a on quitoron totas as imachens relichiosas d'as ilesias y las levoron ta Mequínez a on yera o reit. Astí rastroron as imachens cristianas por as carreras d'a ciudat y dimpués las chitoron ta os lions. O trinitario Frai Pedro de los Ángeles se'n fuó ta ista ciudat ta demandar a o rei a conservación de bella imachen por diners. Asinas o rei le deixó replegar bellas imachens y levar-se-las. A mas important d'istas yera o busto de Chesús Nazareno que prevocó una gran devoción en a Peninsula.

A conservación por deshidratación se basa en secar os alimentos y una vegada ya sin augua l'alimento ya no ye un medio a on puedan vivir muitos microorganismos. As pansas son ugas secas que se conservan por deshidratación.

A localidat de Conquista ye situata a 596 metros d'altaria sobre o ran d'a mar, a una distancia de 96 km de Cordoba, a capital d'a suya provincia.

Euna (en catalán Elna, en francés Elne) ye una comuna catalana situata en o departamento francés de Pireneus Orientals, o districto de Perpinyán, o cantón d'Euna y a rechión de Lenguadoc-Rosellón.

Ye conoixito por estar uno d'os pocos rapers de color blanca que han tenito exito en a industria d'a musica estatounitense y tamién uno d'os más creticatos.

Després d'o impresionanat debut de Jamiroquai, que les fació famosos en a elite de l'acid jazz britanico, a on que nomas bi han dentrato artistas d'a talla d'Incognito u Brand New Heavies, publicoron un segundo disco con o títol de The return of the space cowboy (1994). Iste álbum, encara que teneba una calidat indiscutible, no tenió a mesma acullita que o suyo primer treballo, puet estar que debito a o suyo sonito menos contundent, mas complexo y eterio.

L'antimonio ye un elemento quimico de numero atomico 51 situato en o grupo 15 d'a tabla periodica d'os elementos. O suyo simbolo ye Sb. L'antimonio y muitos d'os suyos compuestos son toxicos.
Ferito en una cuixa en ista batalla, en octubre, tornó a un hospital en Alemanya, ta tornar dimpués a o frent en Flandres. En 1918 fue nafrato una atra vegata, en ista ocasión quan l'Exercito britanico fació un ataque con gas mostaza, resultando afectatos os suyos uellos. L'ingresoron en un hospital en Pasewalk (Pomerania) y li concedioron una Cruz de Fierro de 1ª Clase (que no se gosaba conceder-se a soldatos, encara que sí a estafetas en tener más contacto con os oficials). L'oficial que recomendó que li concedesen a Cruz de Fierro, ironicament, yera chodigo.

Atra cosa que fayó, metió el lugar de Saravillo n'es libros d'historia perque aduyó a que el cheneral Prim pasase ta Francia per un d'es camins de contrabando que ell tant bien conoixeba, per la ribera Sallena y el Puerto d'Ordiceto, ta que se podese exiliar.

Os lingüistas que treballan actualment con as luengas australianas usan aldredes ortografías fonemicas inequivocas, en as que cada parola fablata nomás se puede escribir d'una maniera, y cada parola escrita nomás se puede leyer d'una traza.

Teneba a la fin d'o sieglo XV 6 fuegos. A mitat d'o sieglo XIX yeran 19 os suyos habitants y en 1981 encara en yeran 51. En 2014 a suya población ye nomás de 10 habitants.

A doctrina politica d'o libro charra d'o suyo malestar con a democracia, con una Francia que ye "enemiga mortal d'o pueblo alemán", con o socialismo y con o chudeo-bolchevismo, y tamién d'una concepción darwinista de luita entre unas razas que nunca no pueden estar iguals. Hitler afirmaba que a sociedat perfecta yera una piramide social que tendría en a suya cuspide a raza alemana, que sería a raza d'os sinyors (Hitler, quan en charra, la califica indistintament de "raza aria" u de "raza nordica"). Sindembargo, caldría "purificar" ista raza, sacando-ie totz os "elementos foranos" u "no alemans", chodigos, homosexuals u malautos, y asinas ista raza purificata podría dominar o mundo emplegando a fuerza d'estar menester. Hitler adhibió a la teoría tradicional conservadora d'o panchermanismo, que pretendeba unir a totz os alemans etnicos en un unico estato, a suya ideya d'un Lebensraum u espacio indefinito a conquerir ta premitir a supervivencia d'os alemans, espacio que caldría conquerir a d'atras razas ditas "inferiors" como polacos u atros pueblos eslavos consideratos Untermensch ("sub-hombres" u "infra-hombres"). Tamién gosaba charrar en a suya obra d'os chodigos, un pueblo que deciba que calía "erradicar" y mesmo "aniquilar", en estar no nomás una raza inferior sino tamién una raza periglosa por as suyas capacidatz de contaminación d'a pureza d'a raza superior alemana.

Muit a sobén, y adintro d'uns limites razonables, o balance ye positivo a fabor d'os antibioticos. Se parla d'antibioticos con acción bacteriostatica si se limitan a inhibir o creiximiento d'as eubacterias, u bactericida, si gosan destruir-las. Manimenos en realidat, que l'acción sía eubacteriostatica u eubactericida pende a sobén más d'a dosi que no pas de l'antibiotico emplegato. Seguntes a eficacia d'un antibiotico debant de diversos microorganismos, se li puet atribuir un espectro d'acción más u menos amplo.
Seguntes Agustín Ubieto Arteta, a primera cita d'o lugar ye de 1188, recollita en a suya propia edición d'os Documentos de Sixena, en Textos Medievales, 32 (Valencia, 1970), y decumenta as variants Candasnos, Campdasens y Campiasinorum.

Se troba en a confluyencia d'a via Tuscolana con a via di Torre Spaccata y a via delle Capanelle. Prene o suyo nombre d'os estudeos cinematograficos d'o mesmo nombre, trobatos en a surtida d'o aturadero.

Fue establita en honor d'o Emperador César Augusto alto u baixo en l'anyo 15 aC como una colonia sobre a población ibera de Salduie. En ixe mesmo inte César Augusto yera organizando as provincias d'Hispania dezaga d'a suya victoria en as Guerras Cantabras.

En 1918 los gobiernos de los nuevos estatos que amaneixioron dimpués la I Guerra Mundial, Hongría y Checoslovaquia, preboron d'acomboyar a la población rutena. En Checoslovaquia se creyó la rechión dita Podkarpatská Rus u Rutenia Sozcarpatica, y li dioron plena autonomía en 1938. Ixa rechión la ocupó o Exercito Royo y pasó a la URSS dimpués la Segunda Guerra Mundial.

O Monesterio Viello u Reyal Monesterio de Sant Chuan d'a Penya se troba situato baixo una gran penya que lo acubila. Se divide en dos plantas, a planta baixa y una primera planta.

As luengas altochermanicas centrals occidentals u alto alemán central occidental (en alemán Westmitteldeutsche Sprachen) son una subdivisión d'as luengas altochermanicas centrals perteneixients a las luengas altochermanicas. As luengas u dialectos que las forman son mas que mas francicos y comprenden buena parti d'o continuum renán situau a o sud d'a isoglosa marcada por a linia de Benrath, encluyindo as siguients subfamilias:

Gran parti d'a fama d'a banda viene dada por o suyo lider, Jason Cheetham Kay, mas conoixito como Jay Kay, un personache excentrico que pasa de proclamar mensaches ecolochistas y vestir un chapero de plumas d'indio nordamericán a fer una colección privata de Ferrari. Ha estato una figura muit criticata por ixo, por o suyo estilo de danza, una miqueta peculiar pero muit orichinal (ell asegura no haver recibito nunca clases de danza y que tot lo improvisa) y por a suya turbulenta vida personal. Compone u co-compone muitos temas d'a colla y a suya voz ye facilment reconocible por o suyo tono aguto y licherament crebato.

O termin comunal de Limendós muga con os termins d'as comunas de Espeisheda a o norte; Andonsh a o norueste; Hlorentias a l'este; Nostin a l'ueste; Espuei a o sudeste; y Somolon a o sud.

Antimás de artista de vanguardia y pedagogo, Ramón Acín estió un important melitant y achitador anarco-sendicalista, desembolicando ista faina más que más en por l'Alto Aragón, por an i ferá quantas chiras y campanyas de propaganda sendical.

Asinas, a parabla prerromanico se aplicarba, en o marco temporal, pa tot o lapsus compreso dende a zaguera cincuantena d'anyos d'o sieglo V (caita de l'imperio román d'occident) dica o sieglo X, y por o que s'ha quiesto vinclar a l'estilismo, l'arte ostrogodo, longobardo, carolinchio, otonián, ecetra. Ye representato en Espanya por:
Alan Silvestri (nombre artistico d'Alan Anthony Silvestri), naixito de Nueva York (Nueva York) o 26 de marzo de 1950, ye un compositor estatounitense de musica de cintas, conoixito por as suyas colaboracions con Robert Zemeckis en cintas como Who Framed Roger Rabbit (1988), Forrest Gump (1994) u The Polar Express (2004), encara que ye autor d'a banda sonora ta cintas d'astrs directors, como Predator (1987), Predator 2 (1990) u Van Helsing (2004). Tamién ye autor de bandas sonoras de series de televisión como Starsky & Hutch.

Actualment bi ha escuelas de jota en as siguients localidatz navarras: Tudela, Castellón, Marciella, Cadreita, Bunyuel, Riba Forada y Cortz.

D'entre a suya filmografía, que gosaba estar como actriz segundaria, se puet citar as suyas interpretacions en as cintas Love from a Stranger (1937, Rowland V. Lee), Value for Money (1955, Ken Annakin), Law and Disorder (1958, Charles Crichton), Upstairs and Downstairs (1959, Ralph Thomas), u No Kidding (1960, Gerald Thomas).

Alemanya ye una federación de deciseis estatos ditos Länder (singular Land, país en alemán) u, de forma no oficial, Bundesländer (singular Bundesland, país federato). Cada Land ye representato a ran federal en o Bundesrat.

En creyer que podía estar expulsato enta Austria, Adolf Hitler renunció a la nacionalidat austriaca o 30 d'abril de 1925, esdevenindo asinas formalment un apatrida. Encara que li prohibiron de charrar en publico dica o 5 de marzo de 1927, manimenos mantuvo a suya popularidat.

A localidat d'Abaurrea de Chuso se troba situata a 855 metros d'altaria sobre o ran d'a mar, a una distancia de 67 km d'a ciudat de Pamplona, a capital de Navarra.

A localidat d'Iturmendi ye situata a 528 metros d'altaria sobre o ran d'a mar, a una distancia de 45 km de Pamplona, a capital d'a suya merindat y partito chudicial y de Navarra.

L'orichen d'istos alfasilabarios ye en a escritura brahmica de l'antica India, probablement relacionata con os sistemas d'escritura europeus, si bien bells academicos consideran que ye indichena, talment derivata de l'antica escritura d'a val de l'Indo.

L'aragonés empecipió a impartir-se en os centros publicos d'Aragón en o curso academico 1997-1998. Ta part d'alavez yeran quatro es centros que aculliban esta iniciativa con una plaza de mayestro cada un: Chaca, Biescas, L'Ainsa y Benás. En l'anyada 2009 se i achuntó una atra plaza más ta o CRA Cinca-Cinqueta. Hue, os cinco mayestros achustaus per o Departamento de Educación, Universidad y Deporte d'o Gubierno d'Aragón, fan clases d'aragonés en 22 centros escolars.

Estió trigato lehendakari d'o Gubierno d'o País Vasco en 1980, esleito atra vegata en 1984 y sustituyito por José Antonio Ardanza en 1985 por discrepancias con a dirección d'o suyo partito.
A ilesia de Sant Chuan, d'estilo romanico construiba en en tiempos de Sancho Remíriz y consagrata por l'arcebispe Amato de Bordeus o 4 d'aviento de 1094, ya con Pietro I como rei. D'una nau, en a penya tien tres absides semicerculars y en frent dos grans finestras. Se conoixe como ilesia alta porque estió construita dencima d'a orichinal ilesia mozarabe que ye en a planta baixa. En l'abside central se troba una reproducción d'o Santo Gredal, que diz a leyenda que s'alzó en iste monesterio.

O districto de Queenstown tien un aria de 8.704,97 km² sin incluyir os lacos (laco Hāwea, laco Wakatipu y laco Wanaka). A rechión tien una población estimada de 34.700 habitants (chunio de 2016). As localidatz vecinas incluyen Arrowtown, Glenorchy, Kingston, Wanaka, Alexandra y Cromwell. As ciudatz mas amanadas son Dunedin y Invercargill. Queenstown ye conoixida por estar orientada a o torismo, mas que mas os esportes de nieu y aventura.

A lo principio yeran comunidatz rurals d'as vals d'os Carpatos eguals que los atros ucraineses occidentals y sin reivindicacions nacionals que se conoixcan. De feito en l'aria entre Polonia, Rumanía y Ucraína bi ha comunidatz como hutsuls, boicos y lemcos con identidat propia, dentro u fuera d'a versant sud. A fins d'o sieglo XVIII se repartioron Polonia entre o Imperio Austro-Hongaro, o Imperio Ruso y Reino de Prusia y pasoron a depender d'os primers. A partir de 1848, la partita hongara d'ixe imperio administró las tierras d'ixas comunidatz a lo sud de los Carpatos.

Thomas Matthew "Tom" DeLonge, Jr. (naixito o 13 d'aviento de 1975 de San Diego, California) ye un musico estatounitense de rock. Ye o guitarrista y un d'os dos cantaires d'a colla de pop punk blink-182, tamién o guitarrista y cantaire d'a colla de rock alternativo Angels & Airwaves. A más establió a colla Box Car Racer con os suyos amigos Travis Barker y David Kennedy.

Un estudio chenetico de l'anyo 2005 trobó que as orichens d'o linache d'os macairodontins yeran diferenciadas d'a resta d'os Felidae modernos bien luego en a escala evolutiva. Isto significa que o primer antipasau d'o grupo se deseparó luego, en a historia evolutiva conchunta d'os felidos, perdendo-se a-escape o vinclo chenetico con o tronco principal (bien luego deixó d'haber-ie hibridación).

A denominación d'o Sacro Imperio varió asabelo mientres os sieglos. En 1034 s'emplegaba la formula Imperio Román ta referir-se a las tierras baixo dominio de Conrado II y no estió dica 1157, mientres o reinato de Frederico I Barbarroya, quan prencipió a emplegar-se o termin Sacro Imperio. Por atra banda, l'uso d'o termin Emperador Román feba referencia a los gobernadors d'as tierras europeas d'o norte y escomenzó a emplegar-se con Otón II entre 973 y 983. Os emperadors anteriors, dende Carlos Magno (muerto en 814) dica Otón I o Gran (emperador entre 962 y 973), heban emplegato simplament o títol d'Imperator Augustus ("Emperador Augusto"), encara que historicament lo se conoix tamién como Emperador d'Occident. O termin Sacro Imperio Román prencipia a estar usato en 1254; y Sacro Imperio Román Chermanico data de 1512, dimpués de muitas variacions en os zaguers anyos d'o sieglo XV.
Mohernando ye un municipio d'a provincia de Guadalachara, en a comunidat autonoma de Castiella-La Mancha, Espanya. A suya población ye de 176 habitants(2007), en una superficie de 26,36 km² y una densidat de población de 6,67 hab/km².

Adolf Hitler estudeyaba en a localidat de Linz, a capital de l'Alta Austria, y bell unas d'as fotografías d'a escuela en ixas envueltas amostran que estió companyero de clase d'o futuro filosofo chodigo Ludwig Wittgenstein. Seguntes una teoría poco estendillata, Hitler habría desembolicato o suyo antisemitismo por antipatía respective d'o choven Wittgenstein, encara que os historiadors seriosos descartan ista hipotesi en no amostrar-se garra sinyal d'antisemitismo seguntes as conoixencias d'a vida de Hitler por ixas envueltas. En qualsiquier caso, Adolf Hitler estió ya dende as suyas primeras anyadas un mal estudiant.

La garra ye la estremidat inferior de lo cuerpo de los sers humans. Abraca dende l'anca dica lo clavillar, y la constituyen la cuixa u cobalto de la garra, lo chenullo u rodeta, y lo cobaixo de la garra u garra propiament dita, con a parte a dezaga dita zafraina u seco de la garra.

De fueras de textos comercials, de peaches y de duanas, bi ha pocas mencions sobre citricos en aragonés medieval, una d'as pocas ye en l'alchamiau d'Urreya, pero podría corresponder en realidat a atros citricos como Citrus medica:

A gara de Cinecittà estió construita como parti d'o trachecto orichinal (dende Anagnina dica Ottaviano) d'a linia A d'o Metro de Roma, debantada en servicio o 16 de febrero de 1980.

Candasnos ye situato a 283 metros d'altaria dencima d'o ran d'a mar, a una distancia de 110 km de Uesca, a capital d'a suya provincia, y de 25 km d'a localidat de Fraga, a capital d'a suya comarca.

Valdeande ye un municipio castellán-leyonés d'a provincia de Burgos, situato en a comarca de Ribera del Duero y partito chudicial d'Aranda de Duero.

La localidat de Benavent de Segrià se troba situata a 324 metros d'altaria sobre lo ran de la mar, a una distancia de 7 km de la ciudat de Leida, la capital de la suya comarca y de la suya provincia. Se troba a lo canto de la canal de Pinyana.

Os macairodontins, scientificament Machairodontinae (en latín), fuen una subfamilia d'a familia d'os felidos de gran mida que en l'actualidat se troba extinctos. Se caracterizaban por a mida d'os dients canins superiors, desenvolicaus dica protruir como catirons difuera d'a boca, razón por a qual asobén se los conoix con o nombre popular de «felidos de dients de sabre».

Tiene una unica nau con vuelta de lunetas. A suya torre, de planta quadrada, se debanta a o costau d'a ilesia sobre una zona rocosa mas alta y talment fue una torraza d'orichen arabe.

Ye a segunda universidat mes antiga d'Europa Central, dezaga d'a Universidat de Praga. As facultatz d'astronomía, dreito y teolochía atrayoron autors eminents como Stanisław de Skarbimierz, Paweł Włodkowic, Jan de Głogów, y Albert Brudzewski, qui dende 1491 dica 1495 estió un d'os mayestros de Nicolau Copernico. A Universidat Jaguellonica estió a primera universidat d'Europa en creyar catedras independients en Matematicas y Astronomía.